 

PRAVILNIK

O POKAZATELJIMA KVALITETA ZDRAVSTVENE ZAŠTITE

("Sl. glasnik RS", br. 57/2007)

I UVODNE ODREDBE

Član 1

Ovim pravilnikom utvrđuju se pokazatelji kvaliteta zdravstvene zaštite (u daljem tekstu: pokazatelji kvaliteta). 

Član 2

Pod pokazateljem kvaliteta podrazumeva se kvantitativan pokazatelj koji se koristi za praćenje i evaluaciju kvaliteta nege i lečenja pacijenata, i kao podrška aktivnostima zdravstvene zaštite. 

Pokazatelji kvaliteta obuhvataju i pokazatelje kvaliteta rada zdravstvenih ustanova, kao i pokazatelje kvaliteta koji se odnose na: rad komisije za unapređenje kvaliteta rada, sticanje i obnovu znanja i veština zaposlenih, vođenje lista čekanja, bezbednost pacijenata, zadovoljstvo korisnika uslugama zdravstvene službe i zadovoljstvo zaposlenih.

Član 3

Pokazatelji kvaliteta rada zdravstvenih ustanova utvrđuju se po nivoima zdravstvene delatnosti, vrstama zdravstvenih ustanova i medicinskim granama.

Član 4

Ovim pravilnikom utvrđuju se obavezni i preporučeni pokazatelji kvaliteta. 

Zdravstvene ustanove prate obavezne pokazatelje kvaliteta u zavisnosti od vrste zdravstvene ustanove i delatnosti koju obavljaju.

Preporučeni pokazatelji kvaliteta mogu se pratiti po izboru zdravstvenih ustanova i nisu obavezni, ali će se praćenje preporučenih pokazatelja posebno vrednovati u procesu evaluacije rada zdravstvenih ustanova na stalnom unapređenju kvaliteta zdravstvene zaštite.

II POKAZATELJI KVALITETA U PRIMARNOJ ZDRAVSTVENOJ ZAŠTITI

1. Dom zdravlja, zavod za zdravstvenu zaštitu studenata i zavod za zdravstvenu zaštitu radnika - zdravstvena delatnost koju obavljaju izabrani lekari

Član 5

Obavezni pokazatelji kvaliteta koji se prate u oblasti zdravstvene delatnosti koju obavljaju izabrani lekari jesu:

1) Prosečan broj poseta po lekaru

(Izračunava se kao broj svih poseta podeljen sa brojem lekara);

2) Prosečan broj recepata po lekaru na 100 poseta

(Izračunava se kao broj propisanih recepata po lekaru podeljen sa brojem kurativnih poseta i pomnožen sa 100);

3) Prosečan broj uputa za laboratoriju po lekaru na 100 poseta

(Izračunava se kao broj uputa za laboratoriju po lekaru podeljen sa brojem kurativnih poseta i pomnožen sa 100);

4) Prosečan broj uputa za rendgen po lekaru na 100 poseta

(Izračunava se kao broj uputa za rendgen po lekaru podeljen sa brojem kurativnih poseta i pomnožen sa 100);

5) Prosečan broj uputa za ultrazvuk po lekaru na 100 poseta

(Izračunava se kao broj uputa za ultrazvuk po lekaru podeljen sa brojem kurativnih poseta i pomnožen sa 100);

6) Prosečan broj uputa za specijalističko-konsultativni pregled po lekaru na 100 poseta

(Izračunava se kao broj uputa za specijalističko-konsultativni pregled po lekaru podeljen sa brojem kurativnih poseta i pomnožen sa 100);

7) Procenat preventivnih poseta u ukupnom broju poseta kod lekara

(Izračunava se kao broj preventivnih poseta kod lekara podeljen sa ukupnim brojem poseta i pomnožen sa 100);

8) Obuhvat vakcinacijom protiv gripa osoba starijih od 65 godina

(Izračunava se kao broj vakcinisanih osoba starijih od 65 godina podeljen sa brojem osoba starijih od 65 godina na teritoriji koju pokriva dom zdravlja i pomnožen sa 100).

Član 6

Preporučeni pokazatelji kvaliteta koji se prate u oblasti zdravstvene delatnosti koju obavljaju izabrani lekari jesu: 

1) Obuhvat vakcinacijom protiv gripa osoba obolelih od hroničnih nezaraznih bolesti

(Izračunava se kao broj vakcinisanih osoba obolelih od hroničnih nezaraznih bolesti podeljen sa ukupnim ili procenjenim brojem osoba obolelih od hroničnih nezaraznih bolesti na teritoriji koju pokriva dom zdravlja i pomnožen sa 100);

2) Procenat pacijenata sa koronarnom bolešću srca koji puše, u čijim zdravstvenim kartonima je ubeležen savet o prekidu pušenja u poslednjih dvanaest meseci

(Izračunava se kao broj pacijenata sa koronarnom bolešću srca od I 20 do I 25 prema međunarodnoj klasifikaciji bolesti - 10 revizija (u daljem tekstu: MKB - 10), koji puše i u čijim zdravstvenim kartonima je ubeležen savet o prekidu pušenja u poslednjih dvanaest meseci, podeljen sa ukupnim brojem pacijenata sa koronarnom bolešću srca koji puše i pomnožen sa 100);

3) Procenat pacijenata sa koronarnom bolešću srca kojima je u zdravstveni karton upisana vrednost ukupnog holesterola u poslednjih dvanaest meseci

(Izračunava se kao broj pacijenata sa koronarnom bolešću srca od I 20 do I 25 prema MKB-10, kojima je u zdravstveni karton upisana vrednost ukupnog holesterola u poslednjih dvanaest meseci, podeljen sa ukupnim brojem pacijenata sa koronarnom bolešću srca i pomnožen sa 100);

4) Procenat pacijenata sa povišenim krvnim pritiskom kod kojih je u zdravstveni karton upisana vrednost krvnog pritiska izmerenog u poslednjih dvanaest meseci 

(Izračunava se kao broj pacijenata sa povišenim krvnim pritiskom od I 10 do I 15 prema MKB-10 kod kojih je u zdravstveni karton upisana vrednost krvnog pritiska izmerenog u poslednjih dvanaest meseci, podeljen sa ukupnim brojem pacijenata sa povišenim krvnim pritiskom i pomnožen sa 100);

5) Procenat pacijenata sa povišenim krvnim pritiskom kod kojih je u poslednjih dvanaest meseci, kod poslednjeg merenja, vrednost krvnog pritiska iznosila 140/90 ili niže

(Izračunava se kao broj pacijenata sa povišenim krvnim pritiskom od I 10 do I 15 prema MKB-10 kod kojih je u poslednjih dvanaest meseci, kod poslednjeg merenja, vrednost krvnog pritiska iznosila 140/90 ili niže, podeljen sa ukupnim brojem pacijenata sa povišenim krvnim pritiskom i pomnožen sa 100);

6) Procenat žena od 20 do 65 godina starosti obuhvaćenih ciljanim pregledom na rano otkrivanje raka grlića materice

(Izračunava se kao broj žena od 20 do 65 godina starosti kod kojih je obavljen ciljani pregled na rano otkrivanje raka grlića materice, podeljen sa brojem žena od 20 do 65 godina starosti na teritoriji za koju je dom zdravlja osnovan i pomnožen sa 100);

7) Procenat dece do 18 godina života sa akutnim infekcijama gornjih disajnih puteva kojima su pri prvoj poseti propisani antibiotici

(Izračunava se kao broj dece sa akutnim infekcijama gornjih disajnih puteva od J 00 do J 06 prema MKB -10 kojima su pri prvoj poseti propisani antibiotici, podeljen sa ukupnim brojem dece sa akutnim infekcijama gornjih disajnih puteva lečenih u domu zdravlja i pomnožen sa 100);

8) Procenat prvih poseta sa nedefinisanom dijagnozom u odnosu na ukupan broj prvih poseta

(Izračunava se kao broj prvih poseta sa nedefinisanom dijagnozom, od P 00 do P 99 prema MKB-10 podeljen sa ukupnim brojem prvih poseta i pomnožen sa 100);

9) Procenat podudarnosti uputne dijagnoze i dijagnoze koju je postavio specijalista 

(Izračunava se kao broj dijagnoza koje je postavio specijalista, koje se podudaraju sa uputnom dijagnozom, podeljen sa brojem vraćenih dijagnoza i pomnožen sa 100).

Član 7

Zavod za zdravstvenu zaštitu studenata prati sve obavezne pokazatelje kvaliteta predviđene članom 5. tač. 1) do 7) ovog pravilnika.

Član 8

Preporučeni pokazatelji kvaliteta koji se prate u oblasti zdravstvene delatnosti koju obavljaju izabrani lekari u zavodu za zdravstvenu zaštitu studenata jesu: 

1) Obuhvat vakcinacijom protiv gripa osoba obolelih od hroničnih nezaraznih bolesti

(Izračunava se kao broj vakcinisanih osoba obolelih od hroničnih nezaraznih bolesti podeljen sa ukupnim ili procenjenim brojem osoba obolelih od hroničnih nezaraznih bolesti na teritoriji koju pokriva dom zdravlja i pomnožen sa 100);

2) Procenat pacijenata sa hroničnom opstruktivnom bolešću pluća i astmom koji puše, u čijim zdravstvenim kartonima je ubeležen savet o prekidu pušenja u poslednjih dvanaest meseci

(Izračunava se kao broj pacijenata sa hroničnom opstruktivnom bolešću pluća J 44 i astmom J 45 prema MKB - 10, koji puše i u čijim zdravstvenim kartonima je ubeležen savet o prekidu pušenja u poslednjih dvanaest meseci, podeljen sa ukupnim brojem pacijenata sa hroničnom opstruktivnom bolešću pluća i astmom koji puše i pomnožen sa 100);

3) Procenat studentkinja od 18 do 26 godina starosti obuhvaćenih ciljanim pregledom na rano otkrivanje raka grlića materice

(Izračunava se kao broj studentkinja od 18 do 26 godina starosti kod kojih je obavljen ciljani pregled na rano otkrivanje raka grlića materice, podeljen sa brojem žena od 18 do 26 godina starosti na teritoriji za koju je zavod za zdravstvenu zaštitu studenata osnovan i pomnožen sa 100);

4) Procenat studenata od 18 do 26 godina života sa akutnim infekcijama gornjih disajnih puteva kojima su pri prvoj poseti propisani antibiotici

(Izračunava se kao broj studenata sa akutnim infekcijama gornjih disajnih puteva od J 00 do J 06 prema MKB - 10 kojima su pri prvoj poseti propisani antibiotici, podeljen sa ukupnim brojem studenata sa akutnim infekcijama gornjih disajnih puteva lečenih u zavodu za zdravstveni zaštitu studenata i pomnožen sa 100);

5) Procenat prvih poseta sa nedefinisanom dijagnozom u odnosu na ukupan broj prvih poseta

(Izračunava se kao broj prvih poseta sa nedefinisanom dijagnozom, od P 00 do P 99 prema MKB - 10 podeljen sa ukupnim brojem prvih poseta i pomnožen sa 100);

6) Učestalost podudarnosti uputne dijagnoze i dijagnoze koju je postavio specijalista 

(Izračunava se kao broj dijagnoza koje je postavio specijalista, koje se podudaraju sa uputnom dijagnozom, podeljen sa brojem uputnih dijagnoza i pomnožen sa 100);

7) Procenat urađenih sistematskih pregleda

(Izračunava se kao broj urađenih sistematskih pregleda podeljen sa brojem planiranih sistematskih pregleda i pomnožen sa 100);

8) Procenat studenata prve i treće godine studija koji su uradili preglede radi sanacije nađenog stanja

(Izračunava se kao broj studenata prve i treće godine studija koji su uradili preglede radi sanacije nađenog stanja podeljen sa brojem studenata kod kojih su nađene promene zdravstvenog stanja na lekarskom pregledu i pomnožen sa 100);

9) Procenat nepodignutih rezultata nakon savetovanja i testiranja na HIV

(Izračunava se kao broj nepodignutih rezultata nakon savetovanja i testiranja na HIV podeljen sa ukupnim brojem osoba upućenih na testiranje i pomnožen sa 100).

2. Stomatološka zdravstvena zaštita - dom zdravlja, zavod za stomatologiju, zavod za zdravstvenu zaštitu studenata, zavod za zdravstvenu zaštitu radnika

Član 9

Obavezni pokazatelji kvaliteta koji se prate u stomatološkoj zdravstvenoj zaštiti jesu:

1) Prosečan broj poseta po stomatologu

(Izračunava se kao ukupan broj poseta podeljen sa brojem stomatologa);

2) Procenat dece u sedmoj godini života obuhvaćenih lokalnom aplikacijom koncentrovanih fluorida 

(Izračunava se kao ukupan broj dece prvog razreda osnovne škole koja su imala makar jednu serijsku lokalnu aplikaciju koncentrovanih fluorida podeljen sa brojem pregledane dece istog uzrasta i pomnožen sa 100);

3) Procenat dece u dvanaestoj godini života obuhvaćenih lokalnom aplikacijom koncentrovanih fluorida

(Izračunava se kao ukupan broj dece petog razreda osnovne škole koja su imala makar jednu serijsku lokalnu aplikaciju koncentrovanih fluorida podeljen sa brojem pregledane dece istog uzrasta i pomnožen sa 100);

4) Procenat dece u sedmoj godini života sa zalivenim fisurama na prvom stalnom molaru

(Izračunava se kao ukupan broj dece u sedmoj godini života kod kojih je zaliven makar jedan prvi stalni molar podeljen sa brojem dece koja su u tom uzrastu obuhvaćena sistematskim pregledom i pomnožen sa 100);

5) Procenat dece u sedmoj godini života sa svim zdravim zubima

(Izračunava se kao ukupan broj dece sa svim zdravim zubima mlečne i stalne denticije u sedmoj godini života, podeljen sa ukupnim brojem pregledane dece istog uzrasta i pomnožen sa 100); 

6) Kariozni, ekstrahirani i plombirani zubi (KEP) kod dece u dvanaestoj godini života

(Izračunava se kao ukupan broj karioznih, ekstrahiranih i plombiranih zuba kod dece pregledane u dvanaestoj godini života podeljen sa brojem pregledane dece istog uzrasta);

7) Procenat pacijenata koji su dobili najmanje jednu plombu

(Izračunava se kao broj pacijenata kod kojih je izvršeno najmanje jedno plombiranje zuba bez ili sa njihovim lečenjem, podeljen sa ukupnim brojem pregledanih pacijenata i pomnožen sa 100);

8) Procenat pacijenata starijih od osamnaest godina života kod kojih je konzervativno tretirana parodontopatija

(Izračunava se kao ukupan broj pacijenata starijih od 18 godina života kod kojih je izvršeno konzervativno tretiranje parodontopatija, podeljen sa ukupnim brojem pregledanih pacijenata tog uzrasta i pomnožen sa 100).

Član 10

Preporučeni pokazatelj kvaliteta koji se prati u stomatološkoj zdravstvenoj zaštiti jeste: prosečan broj izvađenih zuba u populaciji starosti od 35 do 44 godine, a koji se izračunava kao ukupan broj izvađenih zuba tokom pregleda kod pacijenata starosti od 35 do 44 godine života podeljen sa brojem pregledanih pacijenata iste starosti.

3. Zdravstvena zaštita radnika - za lekare specijaliste medicine rada u domu zdravlja i zavodu za zdravstvenu zaštitu radnika

Član 11

Obavezni pokazatelji kvaliteta koji se prate u oblasti zdravstvene zaštite radnika jesu:

1) Prosečan broj zaposlenih kod poslodavca koji je ugovorio poslove zaštite zdravlja na radu sa službom medicine rada po specijalisti medicine rada 

(Izračunava se kao broj zaposlenih kod poslodavca koji je ugovorio poslove zaštite zdravlja na radu sa službom medicine rada podeljen sa brojem specijalista medicine rada);

2) Prosečan broj preventivnih lekarskih pregleda zaposlenih koji rade na radnim mestima sa povećanim rizikom po specijalisti medicine rada 

(Izračunava se kao ukupan broj preventivnih lekarskih pregleda kod zaposlenih koji rade na radnim mestima sa povećanim rizikom podeljen sa brojem specijalista medicine rada);

3) Procenat zaposlenih koji su obuhvaćeni edukacijom o rizicima po zdravlje na radnom mestu

(Izračunava se kao broj zaposlenih koji su obuhvaćeni edukacijom o rizicima po zdravlje na radnom mestu podeljen sa brojem zaposlenih koji zaštitu zdravlja na radu ostvaruju preko službe medicine rada i pomnožen sa 100);

4) Procenat povreda na radu

(Izračunava se kao broj povređenih na radu podeljen sa brojem zaposlenih kod poslodavca koji je ugovorio poslove zaštite zdravlja na radu sa službom medicine rada i pomnožen sa 100); 

5) Broj profesionalnih bolesti utvrđenih od strane fonda PIO

(Izveštava se kao apsolutni broj utvrđenih i verifikovanih profesionalnih bolesti kod zaposlenih kod poslodavca koji je ugovorio poslove zaštite zdravlja na radu sa službom medicine rada).

Član 12

Preporučeni pokazatelji kvaliteta koji se prate u oblasti zdravstvene zaštite radnika jesu:

1) Procenat zaposlenih koji su obuhvaćeni programima promocije zdravlja na radnom mestu

(Izračunava se kao broj zaposlenih koji su obuhvaćeni programom promocije zdravlja na radnom mestu podeljen sa brojem zaposlenih koji zaštitu zdravlja na radu ostvaruju preko službe medicine rada i pomnožen sa 100);

2) Procenat zaposlenih koje služba medicine rada osposobljava za pružanje prve pomoći na radnom mestu 

(Izračunava se kao broj zaposlenih koji su u službi medicine rada osposobljeni za pružanje prve pomoći na radnom mestu i radnoj okolini podeljen sa brojem zaposlenih koji zaštitu zdravlja na radu ostvaruju preko službe medicine rada i pomnožen sa 100).

4. Zdravstvena zaštita starih lica - zavod za gerontologiju 

Član 13

Obavezni pokazatelji kvaliteta koji se prate u oblasti zdravstvene zaštite starih lica jesu:

1) Dužina čekanja od prijave do izlaska komisije za prijem pacijenta na kućno lečenje

(Izračunava se kao zbir svih dužina čekanja od prijave do izlaska komisije za prijem pacijenta na kućno lečenje podeljen sa brojem svih slučajeva);

2) Broj pacijenata sa dekubitalnim ranama koje su nastale tokom lečenja i nege

(Izračunava se kao apsolutni broj pacijenata sa dekubitalnim ranama L 89 prema MKB - 10 koje su nastale tokom lečenja i nege);

3) Procenat pacijenata kojima je pri prijemu na palijativnu negu vršena procena bola prema skali 1 do 10 

(Izračunava se kao broj pacijenata kojima je pri prijemu na palijativnu negu vršena procena bola prema skali 1 do 10 podeljen sa ukupnim brojem pacijenata primljenih na palijativnu negu i pomnožen sa 100). 

Član 14

Preporučeni pokazatelj kvaliteta koji se prati u oblasti zdravstvene zaštite starih lica jeste procenat pacijenata sa šećernom bolešću kojima je određen nivo glikemije u krvi, a koji se izračunava kao broj pacijenata sa šećernom bolešću od E 10 do E 14 prema MKB - 10 kojima je određen nivo glikemije u krvi podeljen sa ukupnim brojem pacijenata sa šećernom bolešću i pomnožen sa 100. 

5. Zdravstvena zaštita obolelih od tuberkuloze i drugih plućnih bolesti - zavod za plućne bolesti i tuberkulozu

Član 15

Obavezni pokazatelji kvaliteta koji se prate u oblasti zdravstvene zaštite obolelih od tuberkuloze i drugih plućnih bolesti jesu:

1) Prosečan broj poseta po lekaru

(Izračunava se kao broj poseta podeljen sa brojem lekara);

2) Prosečan broj recepata po lekaru na 100 poseta

(Izračunava se kao broj propisanih recepata po lekaru podeljen sa brojem poseta i pomnožen sa 100);

3) Prosečan broj uputa za laboratoriju po lekaru na 100 poseta

(Izračunava se kao broj uputa za laboratoriju po lekaru podeljen sa brojem poseta i pomnožen sa 100); 

4) Prosečan broj uputa za rendgen po lekaru na 100 poseta

(Izračunava se kao broj uputa za rendgen po lekaru podeljen sa brojem poseta i pomnožen sa 100);

5) Prosečan broj uputa na testove funkcionalne dijagnostike po lekaru na 100 poseta

(Izračunava se kao broj uputa na testove funkcionalne dijagnostike po lekaru podeljen sa brojem poseta i pomnožen sa 100);

6) Procenat pozitivnih sputuma na tuberkulozu od ukupnog broja uzetih sputuma sa sumnjom na tuberkulozu

(Izračunava se kao broj pozitivnih sputuma na tuberkulozu podeljen sa ukupnim brojem uzetih sputuma i pomnožen sa 100).

Član 16

Preporučeni pokazatelji kvaliteta koji se prate u oblasti zdravstvene zaštite obolelih od tuberkuloze i drugih plućnih bolesti jesu:

1) Procenat pacijenata koji su prošli edukaciju u savetovalištu za odvikavanje od pušenja od ukupnog broja pregledanih pacijenata koji puše

(Izračunava se kao broj pacijenata koji su prošli edukaciju u savetovalištu za odvikavanje od pušenja podeljen sa ukupnim brojem pregledanih pacijenata koji puše i pomnožen sa 100);

2) Procenat pacijenata koji ne puše najmanje šest meseci od ukupnog broja pacijenata koji su prošli kroz program savetovališta za odvikavanje od pušenja 

(Izračunava se kao broj pacijenata koji ne puše najmanje šest meseci podeljen sa ukupnim brojem pacijenata koji su prošli kroz program savetovališta za odvikavanje od pušenja i pomnožen sa 100);

3) Procenat pacijenata sa hroničnom opstruktivnom bolešću pluća i astmom koji puše, u čijim zdravstvenim kartonima je ubeležen savet o prekidu pušenja u poslednjih dvanaest meseci

(Izračunava se kao broj pacijenata sa hroničnom opstruktivnom bolešću pluća J 44 i astmom J 45 prema MKB - 10, koji puše i u čijim zdravstvenim kartonima je ubeležen savet o prekidu pušenja u poslednjih dvanaest meseci, podeljen sa ukupnim brojem pacijenata sa hronično-opstruktivnom bolešću pluća (u daljem tekstu: HOBP) i astmom koji puše i pomnožen sa 100);

4) Procenat pacijenata koji su završili edukaciju u školi astme i HOBP-a od ukupnog broja pregledanih pacijenata sa dijagnozom astme i HOBP-a

(Izračunava se kao broj pacijenata koji su završili edukaciju u školi astme i HOBP-a podeljen sa ukupnim brojem pregledanih pacijenata sa dijagnozom astme i HOBP-a i pomnožen sa 100);

5) Procenat pozitivnih uzoraka poslatih u mikrobiološku laboratoriju radi bakteriološke dijagnostike od ukupnog broja uzetih uzoraka 

(Izračunava se kao broj pozitivnih uzoraka poslatih u mikrobiološku laboratoriju radi bakteriološke dijagnostike podeljen sa ukupnim brojem uzetih uzoraka i pomnožen sa 100).

6. Zdravstvena zaštita obolelih od polno prenosivih infekcija i bolesti kože - zavod za kožno-venerične bolesti

Član 17

Obavezni pokazatelji kvaliteta koji se prate u oblasti zdravstvene zaštite obolelih od polno prenosivih infekcija i bolesti kože jesu:

1) Procenat pacijenata sa polno prenosivom infekcijom koji su obuhvaćeni radom savetovališta za polno prenosive infekcije

(Izračunava se kao broj pacijenata sa polno prenosivom infekcijom koji su obuhvaćeni radom savetovališta za polno prenosive infekcije podeljen sa ukupnim brojem pacijenata sa polno prenosivom infekcijom i pomnožen sa 100);

2) Procenat pacijenata koji su došli na pregled po preporuci inficiranog partnera

(Izračunava se kao broj pacijenata koji su došli na pregled po preporuci partnera sa polno prenosivom infekcijom podeljen sa ukupnim brojem pacijenata sa polno prenosivim infekcijama koje se prijavljuju i pomnožen sa 100);

3) Procenat pacijenata sa odstranjenim lezijama izazvanim humanim papiloma virusom (HPV) u anogenitalnoj regiji

(Izračunava se kao broj pacijenata sa odstranjenim lezijama izazvanim humanim papiloma virusom u anogenitalnoj regiji podeljen sa brojem pacijenata sa dijagnostikovanom infekcijom humanim papiloma virusom u anogenitalnoj regiji i pomnožen sa 100);

4) Procenat pacijenata sa neoplazijom kože koja je potvrđena digitalnom dermoskopijom

(Izračunava se kao broj pacijenata sa neoplazijom kože koja je potvrđena digitalnom dermatoskopijom podeljen sa brojem pacijenata sa neoplazijom kože koje su otkrivene makroskopskim pregledom i pomnožen sa 100);

5) Procenat preventivnih pregleda

(Izračunava se kao broj sprovedenih preventivnih pregleda podeljen sa ukupnim brojem pregleda i pomnožen sa 100).

Član 18

Preporučeni pokazatelji kvaliteta koji se prate u oblasti zdravstvene zaštite obolelih od polno prenosivih infekcija i bolesti kože jesu:

1) Procenat pacijenata upućenih na specijalne laboratorijske preglede na polno prenosive infekcije

(Izračunava se kao broj pacijenata upućenih na specijalne laboratorijske preglede na polno prenosive infekcije podeljen sa brojem pacijenata sa polno prenosivim infekcijama i pomnožen sa 100);

2) Procenat pacijenata sa polno-prenosivim infekcijama (PPI) koji su dobili jednokratnu terapiju

(Izračunava se kao broj pacijenata koji su dobili jednokratnu terapiju za polno prenosive infekcije podeljen sa brojem pacijenata sa polno prenosivim infekcijama i pomnožen sa 100);

3) Procenat pacijenata sa urađenim epikutanim testovima

(Izračunava se kao broj pacijenata kojima su urađeni epikutani testovi podeljen sa brojem pacijenata sa alergološkom dijagnozom i pomnožen sa 100).

7. Hitna medicinska pomoć - služba za hitnu medicinsku pomoć pri domu zdravlja i zavod za hitnu medicinsku pomoć 

Član 19

Obavezni pokazatelji kvaliteta koji se prate u oblasti hitne medicinske pomoći jesu:

1) Reakciono vreme I - vreme koje je proteklo od prijema poziva za prvi red hitnosti u dispečerskom centru do predaje poziva ekipi za intervenciju

(Izračunava se kao zbir svih vremenskih intervala u minutama za prvi red hitnosti koji se računaju od momenta kada je poziv primljen u dispečerskom centru do predaje tog poziva ekipi za intervenciju podeljen sa brojem ukupnih poziva za prvi red hitnosti);

2) Reakciono vreme II - vreme koje je proteklo od prijema poziva za prvi red hitnosti do dolaska ekipe do pacijenta 

(Izračunava se kao zbir svih vremenskih intervala u minutama koji se računaju od momenta prijema poziva za prvi red hitnosti do dolaska ekipe do pacijenta podeljen sa brojem ukupnih izlazaka na teren za prvi red hitnosti);

3) Procenat uspešnih kardio-pulmonalnih reanimacija 

(Izračunava se kao broj uspešnih kardio-pulmonalnih reanimacija podeljen sa brojem pokušanih kardio-pulmonalnih reanimacija i pomnožen sa 100);

4) Procenat naprasnih smrti u odnosu na broj izvršenih kardio-pulmonalnih reanimacija

(Izračunava se kao broj naprasnih smrti podeljen sa brojem izvršenih kardio-pulmonalnih reanimacija i pomnožen sa 100);

5) Procenat samostalno rešenih slučajeva na terenu

(Izračunava se kao broj samostalno rešenih slučajeva na terenu podeljen sa ukupnim brojem svih slučajeva na terenu i pomnožen sa 100).

Član 20

Preporučeni pokazatelji kvaliteta koji se prate u oblasti hitne medicinske pomoći jesu:

1) Reakciono vreme III (za prvi red hitnosti) - vreme od dolaska ekipe do pacijenta do završetka intervencije

(Izračunava se kao zbir svih vremenskih intervala u minutama koji se računaju od momenta dolaska ekipe do pacijenta do završetka intervencije podeljen sa brojem završenih intervencija);

2) Reakciono vreme IV (za prvi red hitnosti) - vreme od dolaska ekipe do pacijenta do predaje pacijenta na dalje zbrinjavanje

(Izračunava se kao zbir svih vremenskih intervala u minutama koji se računaju od momenta dolaska ekipe do pacijenta do predaje pacijenta na dalje zbrinjavanje podeljen sa brojem intervencija pri kojima je pacijent predat na dalje zbrinjavanje);

3) Senzitivnost na prijemu poziva

(Izračunava se kao broj poziva koji su na prijemu registrovani kao pozivi trećeg reda a iz lekarskog izveštaja na osnovu dijagnoze se može zaključiti da je poziv prvog ili drugog reda hitnosti podeljen sa ukupnim brojem poziva koji su na prijemu registrovani kao pozivi trećeg reda hitnosti i pomnožen sa 100);

4) Specifičnost na prijemu poziva

(Izračunava se kao broj poziva koji su na prijemu registrovani kao pozivi prvog reda hitnosti, a iz lekarskog izveštaja na osnovu dijagnoze se može zaključiti da je poziv trećeg reda hitnosti podeljen sa ukupnim brojem poziva prvog i drugog reda hitnosti i pomnožen sa 100);

5) Procenat medicinskog tretmana na terenu kod pacijenata sa teškom traumom

(Izračunava se kao broj pacijenata na terenu sa teškom traumom kojima je urađen medicinski tretman podeljen sa ukupnim brojem pacijenata na terenu sa teškom traumom i pomnožen sa 100);

6) Procenat pacijenata na terenu sa akutnim koronarnim sindromom kojima je otvoren intravenski put i kojima je dat morfijum, kiseonik, nitrati i acetilsalicilna kiselina 

(Izračunava se kao broj pacijenata na terenu sa akutnim koronarnim sindromom kojima je otvoren intravenski put i dat morfijum, kiseonik, nitrati i acetilsalicilna kiselina podeljen sa ukupnim brojem pacijenata na terenu sa akutnim koronarnim sindromom i pomnožen sa 100);

7) Procenat pacijenata zbrinutih u ambulanti

(Izračunava se kao broj pacijenata zbrinutih u ambulanti podeljen sa brojem svih zbrinutih pacijenata i pomnožen sa 100);

8) Procenat samostalno rešenih slučajeva u ambulanti

(Izračuna se kao broj samostalno rešenih slučajeva u ambulanti podeljen sa ukupnim brojem svih slučajeva u ambulanti i pomnožen sa 100);

9) Procenat pacijenata zbrinutih na terenu 

(Izračunava se kao broj pacijenata zbrinutih na terenu podeljen sa brojem svih zbrinutih pacijenata i pomnožen sa 100);

10) Postojanje plana reagovanja u vanrednim situacijama u pismenoj formi;

11) Postojanje protokola za transport pacijenata u pismenoj formi.

8. Farmaceutska zdravstvena delatnost - apoteka

Član 21

Obavezni pokazatelji kvaliteta koji se prate u farmaceutskoj zdravstvenoj delatnosti - apoteka jesu:

1) Prosečan broj svih recepata po farmaceutu 

(Izračunava se kao ukupan broj recepata podeljen sa ukupnim brojem farmaceuta u apoteci);

2) Prosečan broj naloga za medicinska sredstva po farmaceutu

(Izračunava se kao ukupan broj naloga za medicinska sredstva podeljen sa ukupnim brojem farmaceuta u apoteci);

3) Prosečan broj izrađenih magistralnih i galenskih lekova po farmaceutu

(Izračunava se kao ukupan broj izrađenih magistralnih i galenskih lekova podeljen sa ukupnim brojem farmaceuta u apoteci).

Član 22

Preporučeni pokazatelj kvaliteta koji se prate u farmaceutskoj zdravstvenoj delatnosti - apoteka jeste prosečan broj recepata propisanih od strane privatne prakse, a izdatih u apoteci, kao i broj izdatih recepata za lekove koji nisu na Listi lekova koji se propisuju i izdaju na teret sredstava obaveznog zdravstvenog osiguranja, po farmaceutu, a koji se izračunava kao ukupan broj recepata propisanih od strane privatne prakse, izdatih u apoteci, kao i broj izdatih recepata za lekove koji nisu na Listi lekova koji se propisuju i izdaju na teret sredstava obaveznog zdravstvenog osiguranja, podeljen sa ukupnim brojem farmaceuta u apoteci.

III SPECIJALISTIČKO-KONSULTATIVNE SLUŽBE

Član 23

Pokazatelji kvaliteta prate se u svim specijalističko-konsultativnim službama, bez obzira na nivo zdravstvene zaštite i vrstu zdravstvene ustanove.

Član 24

Obavezni pokazatelji kvaliteta koji se prate u specijalističko-konsultativnim službama jesu:

1) Prosečna dužina čekanja na zakazani pregled, od prvog javljanja pacijenta specijalističko-konsultativnoj službi do vremena zakazivanja pregleda

(Izračunava se kao zbir svih dužina čekanja na zakazani pregled podeljen sa brojem zakazanih pacijenata);

2) Ukupan broj sati u nedelji kada služba radi popodne

(Izveštava se kao ukupan broj sati u nedelji kada služba radi popodne);

3) Broj dana u mesecu kada je omogućeno zakazivanje specijalističko-konsultativnih pregleda

(Izveštava se kao ukupan broj dana u mesecu kada je omogućeno zakazivanje specijalističko-konsultativnih pregleda);

4) Procenat zakazanih poseta u odnosu na ukupan broj poseta u specijalističko-konsultativnoj službi 

(Izračunava se kao broj zakazanih poseta u specijalističko-konsultativnim službama podeljen sa ukupnim brojem poseta u tim službama i pomnožen sa 100).

Član 25

Preporučeni pokazatelji koji se prate u specijalističko-konsultativnim službama jesu:

1) Procenat pacijenata koji su pregledani u roku od 30 minuta od vremena zakazanog termina

(Izračunava se kao broj pacijenata koji su pregledani u roku od 30 minuta od vremena zakazanog termina podeljen sa ukupnim brojem pregledanih pacijenata i pomnožen sa 100);

2) Procenat pacijenata koji su otkazali zakazani specijalističko-konsultativni pregled

(Izračunava se kao broj pacijenata koji su otkazali zakazani specijalističko-konsultativni pregled podeljen sa ukupnim brojem pacijenata zakazanih za specijalističko konsultativne preglede i pomnožen sa 100).

IV POKAZATELJI KVALITETA U SEKUNDARNOJ I TERCIJARNOJ ZDRAVSTVENOJ ZAŠTITI

Član 26

U zdravstvenim ustanovama koje obavljaju zdravstvenu delatnost na sekundarnom i tercijarnom nivou, kvalitet zdravstvene zaštite procenjuje se na osnovu pokazatelja koji se prate za ustanovu u celini i pokazatelja po granama medicine (internističke, hirurške, ginekologija sa akušerstvom, pedijatrija i kardiohirurgija) za stacionarnu i specijalističko konsultativnu zdravstvenu delatnost.

1. Pokazatelji kvaliteta za zdravstvenu ustanovu u celini

Član 27

Obavezni pokazatelji kvaliteta koji se prate za zdravstvenu ustanovu u celini jesu:

1) Stopa letaliteta

(Izračunava se kao broj lica umrlih u bolnici podeljen sa brojem lečenih u istoj bolnici i pomnožen sa 100);

2) Procenat umrlih u toku prvih 48 sati od prijema

(Izračunava se kao broj umrlih u toku prvih 48 sati od prijema u bolnicu i podeljen sa brojem umrlih u istoj bolnici pomnožen sa 100);

3) Prosečna dužina bolničkog lečenja

(Izračunava se kao ukupan broj dana bolničkog lečenja podeljen sa brojem bolničkih epizoda u određenom vremenskom periodu);

4) Prosečan broj medicinskih sestara po zauzetoj bolničkoj postelji

(Izračunava se kao broj medicinskih sestara angažovanih na nezi bolesnika u bolnici podeljen sa brojem zauzetih postelja u bolnici);

5) Procenat obdukovanih 

(Izračunava se kao broj obdukovanih podeljen sa ukupnim brojem umrlih lica i pomnožen sa 100);

6) Procenat podudarnosti kliničkih i obdukcionih dijagnoza 

(Izračunava se kao broj dijagnoza koje su potvrđene obdukcionim nalazom podeljen sa ukupnim brojem umrlih lica upućenih na obdukciju i pomnožen sa 100);

7) Procenat pacijenata upućenih u druge zdravstvene ustanove, osim na rehabilitaciju

(Izračunava se kao broj pacijenata upućenih u druge zdravstvene ustanove istog ili višeg nivoa na dalju dijagnostiku i tretman, sem na rehabilitaciju, podeljen sa ukupnim brojem ispisanih pacijenata i pomnožen sa 100).

Član 28

Preporučeni pokazatelji kvaliteta koji se prate za zdravstvenu ustanovu u celini jesu:

1) Stopa letaliteta izračunata po definisanim dobnim grupama ili standardizovana u odnosu na starost lečenih pacijenata metodom direktne standardizacije;

2) Procenat podudarnosti kliničkih i patoloških dijagnoza

(Izračunava se kao broj dijagnoza koje su potvrđene patohistološkim nalazom podeljen sa ukupnim brojem poslatih zahteva za patohistološku dijagnostiku i pomnožen sa 100);

3) Procenat ponovnih hospitalizacija sa istom dijagnozom u roku od 30 dana od otpusta iz bolnice

(Izračunava se kao broj ponovnih hospitalizacija u roku od 30 dana od otpusta iz bolnice sa istom dijagnozom podeljen sa brojem ispisanih pacijenata iz bolnice pomnožen sa 100);

4) Broj ponovnih prijema na odeljenje intenzivne nege

(Izveštava se kao apsolutni broj ponovnih prijema - vraćanja na odeljenje intenzivne nege kod hospitalizovanih pacijenata u toku hospitalizacije);

5) Procenat pacijenata koji se prate po procesu zdravstvene nege 

(Izračunava se kao broj pacijenata koji se prate po definisanom procesu zdravstvene nege u odnosu na ukupan broj pacijenata);

6) Procenat sestrinskih otpusnih pisama patronažnoj službi

(Izračunava se kao broj upućenih pisama patronažnoj službi u odnosu na ukupan broj pacijenata).

2. Internističke grane medicine

Član 29

Obavezni pokazatelji kvaliteta koji se prate u internističkim granama medicine jesu:

1) Stopa letaliteta 

(Izračunava se kao broj lica umrlih na odeljenjima internističkih grana medicine podeljen sa brojem lečenih na tim odeljenjima i pomnožen sa 100);

2) Procenat umrlih u toku prvih 48 sati od prijema 

(Izračunava se kao broj umrlih na odeljenjima internističkih grana medicine u toku prvih 48 sati od prijema podeljen sa brojem umrlih na tim odeljenjima i pomnožen sa 100);

3) Stopa letaliteta od infarkta miokarda 

(Izračunava se kao broj bolesnika umrlih od infarkta miokarda od I 21 do I 22 prema MKB–10 na odeljenjima internističkih grana medicine podeljen sa brojem lečenih od ove bolesti na tim odeljenjima i pomnožen sa 100);

4) Procenat umrlih od infarkta miokarda u toku prvih 48 sati od prijema 

(Izračunava se kao broj bolesnika umrlih od infarkta miokarda od I 21 do I 22 prema MKB–10 na odeljenjima internističkih grana medicine u toku prvih 48 sati od prijema na ta odeljenja podeljen sa brojem lečenih od ove bolesti na tim odeljenjima i pomnožen sa 100);

5) Stopa letaliteta od cerebrovaskularnog insulta

(Izračunava se kao broj bolesnika umrlih od cerebrovaskularnog insulta od I 60 do I 64 prema MKB - 10 na odeljenjima internističkih grana medicine podeljen sa brojem lečenih od ove bolesti na tim odeljenjima i pomnožen sa 100);

6) Procenat umrlih od cerebrovaskularanog insulta u toku prvih 48 sati od prijema

(Izračunava se kao broj bolesnika umrlih od cerebrovaskularnog insulta od I 60 do I 64 prema MKB - 10 na odeljenjima internističkih grana medicine u toku prvih 48 sati od prijema na ta odeljenja i podeljen sa brojem lečenih od ove bolesti na tim odeljenjima i pomnožen sa 100);

7) Prosečna dužina bolničkog lečenja 

(Izračunava se kao ukupan broj dana bolničkog lečenja na odeljenjima internističkih grana medicine podeljen sa brojem hospitalizacija na tim odeljenjima);

8) Prosečna dužina bolničkog lečenja pacijenata sa akutnim infarktom miokarda

(Izračunava se kao ukupan broj dana bolničkog lečenja pacijenata sa akutnim infarktom miokarda od I 21 do I 22 prema MKB - 10 na odeljenjima internističkih grana medicine podeljen sa brojem hospitalizacija od infarkta miokarda na tim odeljenjima);

9) Prosečna dužina bolničkog lečenja kod pacijenata sa cerebrovaskularnim insultom

(Izračunava se kao ukupan broj dana bolničkog lečenja pacijenata sa cerebrovaskularnim insultom od I 60 do I 64 prema MKB - 10 na odeljenjima internističkih grana medicine podeljen sa brojem bolničkih hospitalizacija od cerebrovaskularnog insulta na tim odeljenjima);

10) Prosečan broj medicinskih sestara po zauzetoj bolničkoj postelji 

(Izračunava se kada se broj medicinskih sestara angažovanih na nezi bolesnika na odeljenjima internističkih grana medicine podeli sa brojem zauzetih postelja na tim odeljenjima);

11) Procenat obdukovanih

(Izračunava se kao broj obdukovanih podeljen sa ukupnim brojem umrlih pacijenata na odeljenjima internističkih grana medicine i pomnožen sa 100);

12) Procenat podudarnosti kliničkih i obdukcionih dijagnoza 

(Izračunava se kao broj dijagnoza sa odeljenja internističkih grana medicine koje su potvrđene obdukcionim nalazom podeljen sa ukupnim brojem umrlih pacijenata na tim odeljenjima upućenih na obdukciju i pomnožen sa 100);

13) Procenat pacijenata upućenih u druge zdravstvene ustanove (osim na rehabilitaciju)

(Izračunava se kao broj pacijenata lečenih na odeljenjima internističkih grana medicine upućenih u druge zdravstvene ustanove istog ili višeg nivoa, na dalju dijagnostiku i tretman sem na rehabilitaciju, podeljen sa ukupnim brojem ispisanih pacijenata na tim odeljenjima i pomnožen sa 100).

Član 30

Preporučeni pokazatelji kvaliteta koji se prate u internističkim granama medicine jesu:

1) Stopa letaliteta izračunata po definisanim dobnim grupama ili standardizovana u odnosu na starost metodom direktne standardizacije;

2) Broj ponovnih prijema u koronarnu jedinicu pacijenata sa akutnim infarktom miokarda

(Izveštava se kao apsolutni broj ponovnih prijema - vraćanja na odeljenje koronarne jedinice hospitalizovanih pacijenata sa akutnim infarktom miokarda od I 21 do I 22 prema MKB - 10 u toku hospitalizacije);

3) Procenat ponovnih hospitalizacija pacijenata sa akutnim infarktom miokarda u roku od 30 dana od otpusta iz bolnice sa ovom dijagnozom

(Izračunava se kao broj ponovnih hospitalizacija pacijenata sa akutnim infarktom miokarda od I 21 do I 22 prema MKB - 10 u roku od 30 dana od otpusta iz bolnice sa istom dijagnozom podeljen sa brojem ispisanih pacijenata od infarkta miokarda u bolnici i pomnožen sa 100);

4) Broj ponovnih prijema na odeljenje intenzivne nege pacijenata sa cerebrovaskularnim insultom 

(Izveštava se kao apsolutni broj ponovnih prijema - vraćanja na odeljenje intenzivne nege kod hospitalizovanih pacijenata sa cerebrovaskularnim insultom od I 60 do I 64 prema MKB - 10 u toku hospitalizacije);

5) Procenat ponovnih hospitalizacija pacijenata sa cerebrovaskularnim insultom u roku od 30 dana od otpusta iz bolnice sa ovom dijagnozom

(Izračunava se kao broj ponovnih hospitalizacija pacijenata sa cerebrovaskularnim insultom od I 60 do I 64 prema MKB - 10 u roku od 30 dana od otpusta iz bolnice sa istom dijagnozom podeljen sa brojem ispisanih pacijenata od cerebrovaskularnog insulta u bolnici i pomnožen sa 100);

6) Procenat podudarnosti kliničkih i patoloških dijagnoza 

(Izračunava se kao broj dijagnoza na odeljenjima internističkih grana medicine koje su potvrđene patohistološkim nalazom podeljen sa ukupnim brojem poslatih zahteva za patohistološku dijagnostiku na tim odeljenjima i pomnožen sa 100);

7) Broj ponovnih prijema na odeljenje intenzivne nege za sva odeljenja internističkih grana medicine

(Izveštava se kao apsolutni broj ponovnih prijema - vraćanja na odeljenje intenzivne nege na internističkim granama medicine kod hospitalizovanih pacijenata na tim odeljenjima u toku hospitalizacije);

8) Procenat ponovnih hospitalizacija sa istom dijagnozom u roku od 30 dana od otpusta iz bolnice za sva odeljenja internističkih grana medicine

(Izračunava se kao broj ponovnih hospitalizacija na odeljenjima internističkih grana medicine u roku od 30 dana od otpusta iz bolnice sa istom dijagnozom podeljen sa brojem ispisanih pacijenata sa tih odeljenja pomnožen sa 100).

3. Hirurške grane medicine 

Član 31

Obavezni pokazatelji kvaliteta koji se prate u hirurškim granama medicine jesu:

1) Stopa letaliteta

(Izračunava se kao broj umrlih lica na odeljenjima hirurških grana medicine podeljen sa brojem lečenih na tim odeljenjima i pomnožen sa 100);

2) Procenat umrlih u toku prvih 48 sati od prijema

(Izračunava se kao broj umrlih na odeljenjima hirurških grana medicine u toku prvih 48 sati od prijema podeljen sa brojem umrlih lica na tim odeljenjima i pomnožen sa 100);

3) Stopa letaliteta operisanih pacijenata

(Izračunava se kao broj umrlih operisanih pacijenata podeljen sa ukupnim brojem operisanih i pomnožen sa 100);

4) Stopa letaliteta neoperisanih pacijenata

(Izračunava se kao broj umrlih neoperisanih pacijenata podeljen sa ukupnim brojem neoperisanih pacijenata i pomnožen sa 100);

5) Prosečna dužina bolničkog lečenja 

(Izračunava se kao ukupan broj dana bolničkog lečenja na odeljenjima hirurških grana medicine podeljen sa brojem hospitalizacija na tim odeljenjima);

6) Prosečan broj preoperativnih dana lečenja

(Izračunava se kao ukupan broj preoperativnih dana lečenja na odeljenjima hirurških grana medicine za sve operacije obavljene u hirurškim salama podeljen brojem operacija obavljenih u tim salama);

7) Prosečan broj operisanih pacijenata u opštoj, spinalnoj i epiduralnoj anesteziji po hirurgu

(Izračunava se kao broj operisanih pacijenata u opštoj, spinalnoj i epiduralnoj anesteziji podeljen sa brojem hirurga uključenih u operativni program zdravstvene ustanove);

8) Prosečan broj medicinskih sestara po zauzetoj bolničkoj postelji 

(Izračunava se kada se broj medicinskih sestara angažovanih na nezi bolesnika na odeljenjima hirurških grana medicine podeli sa brojem zauzetih postelja na tim odeljenjima);

9) Procenat obdukovanih

(Izračunava se kao broj obdukovanih podeljen sa ukupnim brojem umrlih pacijenata na odeljenjima hirurških grana medicine i pomnožen sa 100);

10) Procenat podudarnosti kliničkih i obdukcionih dijagnoza 

(Izračunava se kao broj dijagnoza sa odeljenja hirurških grana medicine koje su potvrđene obdukcionim nalazom podeljen sa ukupnim brojem umrlih pacijenata na tim odeljenjima upućenih na obdukciju i pomnožen sa 100);

11) Procenat pacijenata upućenih u druge zdravstvene ustanove (osim na rehabilitaciju)

(Izračunava se kao broj pacijenata sa odeljenja hirurških grana medicine upućenih u druge zdravstvene ustanove istog ili višeg nivoa na dalju dijagnostiku ili tretman, sem na rehabilitaciju, podeljen sa ukupnim brojem ispisanih pacijenata na tim odeljenjima i pomnožen sa 100).

Član 32

Preporučeni pokazatelji kvaliteta koji se prate u hirurškim granama medicine jesu:

1) Stopa letaliteta izračunata po definisanim dobnim grupama ili standardizovana u odnosu na starost metodom direktne standardizacije;

2) Procenat podudarnosti kliničkih i patoloških dijagnoza 

(Izračunava se kao broj dijagnoza na odeljenjima hirurških grana medicine koje su potvrđene patohistološkim nalazom podeljen sa ukupnim brojem poslatih zahteva za patohistološku dijagnostiku na tim odeljenjima i pomnožen sa 100);

3) Procenat ponovnih hospitalizacija u roku od 30 dana od otpusta iz bolnice

(Izračunava se kao broj ponovnih hospitalizacija na odeljenjima hirurških grana medicine u roku od 30 dana od otpusta iz bolnice sa istom dijagnozom podeljen sa brojem ispisanih pacijenata i pomnožen sa 100);

4) Broj ponovnih prijema na odeljenje intenzivne nege 

(Izveštava se kao apsolutni broj ponovnih prijema - vraćanja na odeljenje intenzivne nege pacijenata lečenih na hirurškim granama medicine u toku hospitalizacije);

5) Broj umrlih pacijenata posle apendektomije

(Izveštava se kao apsolutni broj pacijenata umrlih posle apendektomije, u toku hospitalizacije);

6) Broj umrlih pacijenata posle holecistektomije

(Izveštava se kao apsolutni broj pacijenata umrlih posle holecistektomije, u toku hospitalizacije).

4. Ginekologija i akušerstvo 

Član 33

Obavezni pokazatelji kvaliteta koji se prate u ginekologiji i akušerstvu jesu:

1) Stopa letaliteta

(Izračunava se kao broj umrlih lica na odeljenjima ginekologije i akušerstva podeljen sa brojem lečenih na tom odeljenju i pomnožen sa 100);

2) Procenat umrlih u toku prvih 48 sati od prijema

(Izračunava se kao broj umrlih na odeljenjima ginekologije i akušerstva u toku prvih 48 sati od prijema podeljen sa brojem umrlih na tim odeljenjima i pomnožen sa 100);

3) Broj trudnica i porodilja umrlih tokom hospitalizacije

(Izveštava se kao apsolutni broj trudnica i porodilja umrlih tokom hospitalizacije na odeljenjima ginekologije i akušerstva);

4) Broj živorođene dece umrle do otpusta iz bolnice

(Izveštava se kao apsolutni broj živorođene dece umrle posle porođaja, a u toku hospitalizacije u porodilištu ili neonatološkom odeljenju porodilišta);

5) Prosečna dužina bolničkog lečenja 

(Izračunava se kao ukupan broj dana bolničkog lečenja na odeljenjima ginekologije i akušerstva podeljen sa brojem hospitalizacija na tim odeljenjima);

6) Prosečan broj medicinskih sestara po zauzetoj bolničkoj postelji 

(Izračunava se kada se broj medicinskih sestara angažovanih na nezi bolesnika na odeljenjima ginekologije i akušerstva podeli sa brojem zauzetih postelja na tim odeljenjima);

7) Broj povreda porodilja nastalih pri porođaju 

(Izveštava se kao apsolutni broj povreda porodilja nastalih pri porođaju);

8) Broj povreda novorođenčadi nastalih pri porođaju 

(Izveštava se kao apsolutni broj povreda novorođenčadi nastalih pri porođaju)

9) Procenat porođaja obavljenih carskim rezom 

(Izračunava se kada se broj porođaja obavljenih carskim rezom podeli sa ukupnim brojem porođaja za definisani vremenski period i pomnoži sa 100);

10) Procenat obdukovanih

(Izračunava se kao broj obdukovanih podeljen sa ukupnim brojem umrlih pacijenata na odeljenjima ginekologije i akušerstva i pomnožen sa 100);

11) Procenat podudarnosti kliničkih i obdukcionih dijagnoza 

(Izračunava se kao broj dijagnoza sa odeljenja ginekologije i akušerstva koje su potvrđene obdukcionim nalazom podeljen sa ukupnim brojem umrlih pacijenata na tim odeljenjima upućenih na obdukciju i pomnožen sa 100);

12) Procenat pacijenata upućenih u druge zdravstvene ustanove (osim na rehabilitaciju) 

(Izračunava se kao broj pacijenata sa odeljenja ginekologije i akušerstva upućenih u druge zdravstvene ustanove istog ili višeg nivoa na dalju dijagnostiku i tretman, osim na rehabilitaciju, podeljen sa ukupnim brojem ispisanih pacijenata na tim odeljenjima i pomnožen sa 100).

Član 34

Preporučeni pokazatelji kvaliteta koji se prate u ginekologiji i akušerstvu jesu:

1) Procenat porođaja obavljenih u epiduralnoj anesteziji

(Izračunava se kao broj porođaja obavljenih u epiduralnoj anesteziji podeljen sa ukupnim brojem porođaja i pomnožen sa 100);

2) Prosečna dužina ležanja u bolnici za normalan porođaj

(Izračunava se kao broj dana hospitalizacije porodilja koje su imale normalan porođaj od O 80.0 do O 80.9 prema MKB-10, podeljen sa brojem tih porodilja);

3) Procenat podudarnosti kliničkih i patoloških dijagnoza

(Izračunava se kao broj dijagnoza na odeljenjima ginekologije i akušerstva koje su potvrđene patohistološkim nalazom podeljen sa ukupnim brojem poslatih zahteva za patohistološku dijagnostiku na tim odeljenjima i pomnožen sa 100);

4) Procenat ponovnih hospitalizacija u roku od 30 dana od otpusta iz bolnice

(Izračunava se kao broj ponovnih hospitalizacija na odeljenjima ginekologije i akušerstva u roku od 30 dana od otpusta iz bolnice sa istom dijagnozom podeljen sa brojem ispisanih pacijenata i pomnožen sa 100);

5) Broj ponovnih prijema na odeljenje intenzivne nege 

(Izveštava se kao apsolutni broj ponovnih prijema - vraćanja na odeljenje intenzivne nege kod hospitalizovanih pacijentkinja u toku hospitalizacije na odeljenjima ginekologije i akušerstva);

6) Uključenost porodilišta u program "Bolnica prijatelj beba".

5. Pedijatrija

Član 35

Obavezni pokazatelji kvaliteta koji se prate u pedijatriji jesu:

1) Stopa letaliteta

(Izračunava se kao broj umrlih lica na pedijatrijskom odeljenju podeljen sa brojem lečenih na tom odeljenju i pomnožen sa 100);

2) Procenat umrlih u toku prvih 48 sati od prijema

(Izračunava se kao broj umrlih na pedijatrijskom odeljenju u toku prvih 48 sati od prijema podeljen sa brojem umrlih na tom odeljenju i pomnožen sa 100);

3) Prosečna dužina bolničkog lečenja 

(Izračunava se kao ukupan broj dana bolničkog lečenja na pedijatrijskom odeljenju podeljen sa brojem hospitalizacija na tom odeljenju);

4) Prosečan broj medicinskih sestara po zauzetoj bolničkoj postelji 

(Izračunava se kao broj medicinskih sestara angažovanih na nezi bolesnika na pedijatrijskom odeljenju podeljen sa brojem zauzetih postelja na tom odeljenju);

5) Procenat obdukovanih 

(Izračunava se kao broj obdukovanih podeljen sa ukupnim brojem umrlih pacijenata na pedijatrijskim odeljenjima i pomnožen sa 100);

6) Procenat podudarnosti kliničkih i obdukcionih dijagnoza 

(Izračunava se kao broj dijagnoza sa pedijatrijskog odeljenja koje su potvrđene obdukcionim nalazom podeljen sa ukupnim brojem umrlih pacijenata na tim odeljenjima upućenih na obdukciju i pomnožen sa 100);

7) Procenat pacijenata upućenih u druge zdravstvene ustanove (osim na rehabilitaciju) 

(Izračunava se kao broj pacijenata sa pedijatrijskog odeljenja upućenih u druge zdravstvene ustanove istog ili višeg nivoa na dalju dijagnostiku i tretman, sem na rehabilitaciju, podeljen sa ukupnim brojem ispisanih pacijenata sa tog odeljenja i pomnožen sa 100).

Član 36

Preporučeni pokazatelji kvaliteta koji se prate u pedijatriji jesu:

1) Procenat podudarnosti kliničkih i patoloških dijagnoza

(Izračunava se kao broj dijagnoza na odeljenju pedijatrije koje su potvrđene patohistološkim nalazom podeljen sa ukupnim brojem poslatih zahteva za patohistološku dijagnostiku na tim odeljenjima i pomnožen sa 100);

2) Broj ponovnih prijema na odeljenje intenzivne nege 

(Izveštava se kao apsolutni broj ponovnih prijema - vraćanja na odeljenje intenzivne nege kod hospitalizovanih pacijenata na pedijatrijskom odeljenju u toku hospitalizacije);

3) Procenat ponovnih hospitalizacija u roku od 30 dana od otpusta iz bolnice

(Izračunava se kao broj ponovnih hospitalizacija na pedijatrijskom odeljenju u roku od 30 dana od otpusta iz bolnice sa istom dijagnozom podeljen sa brojem ispisanih pacijenata i pomnožen sa 100).

6. Kardiohirurgija

Član 37

Na kardiohirurgiji prate se pokazatelji kvaliteta za sledeće intervencije i procedure: 

1) Koronarni by pass graft (CABG); 

2) Valvularne srčane operacije;

3) Pedijatrijska srčana hirurgija;

4) Perkutana transluminalna koronarna angioplastika (PTCA);

5) Ugradnja AC stenta;

6) Ugradnja Pacemakera.

Član 38

Obavezni pokazatelji kvaliteta za svaku od navedenih intervencija i procedura iz člana 37. ovog pravilnika jesu: 

1) Smrtnost u toku 48 sati od intervencije ili procedure - perioperativna smrtnost 

(Izračunava se kao ukupan broj umrlih u toku i 48 sati posle intervencije ili procedure podeljen sa ukupnim brojem pacijenata kojima je ta intervencija ili procedura urađena i pomnožen sa 100);

2) Prosečna dužina bolničkog lečenja 

(Izračunava se kao ukupan broj dana bolničkog lečenja za svaku od navedenih intervencija ili procedura podeljen sa brojem hospitalizacija za tu intervenciju ili proceduru); 

3) Prosečan broj dana preoperativnog lečenja 

(Izračunava se kao ukupan broj preoperativnih dana lečenja za navedene intervencije ili procedure podeljen sa brojem hirurških intervencija);

4) Procenat ponovnih hospitalizacija 

(Izračunava se kao ukupan broj ponovnih hospitalizacija za svaku navedenu proceduru ili intervenciju podeljen sa ukupnim brojem ispisanih pacijenata i pomnožen sa 100);

5) Stopa incidencije infekcija operativnog mesta

(Izračunava se kao broj pacijenata sa infekcijom operativnog mesta prema stepenu mikrobne kontaminacije podeljen sa brojem operisanih pacijenata iste klase kontaminacije i pomnožen sa 100).

V URGENTNA MEDICINA (PRIJEM I ZBRINJAVANJE HITNIH STANJA)

Član 39

Obavezni pokazatelji kvaliteta koji se prate u urgentnoj medicini jesu:

1) Procenat hitnih slučajeva pregledanih i zbrinutih u roku od jednog sata od momenta javljanja kod dežurne sestre ili lekara 

(Izračunava se kao broj hitnih slučajeva koji su pregledani i zbrinuti u roku od jednog sata od momenta javljanja kod dežurne sestre ili lekara podeljen sa ukupnim brojem pregledanih hitnih slučajeva i pomnožen sa 100);

2) Procenat uspešnih kardio-pulmonalnih reanimacija 

(Izračunava se kao broj uspešnih kardio-pulmonalnih reanimacija podeljen sa brojem pokušanih kardio-pulmonalnih reanimacija i pomnožen sa 100).

Član 40

Preporučeni pokazatelji kvaliteta koji se prate u urgentnoj medicini jesu:

1) Dužina čekanja na pregled od momenta prijema u zdravstvenu ustanovu

(Izračunava se kao zbir svih dužina čekanja na pregled u minutama od momenta prijema podeljen sa brojem svih hitnih slučajeva);

2) Postojanje protokola za zbrinjavanje teških trauma u pismenoj formi.

VI POKAZATELJI KVALITETA VOĐENJA LISTA ČEKANJA

Član 41

Liste čekanja se vode za sledeće medicinske intervencije i procedure: 

1) Pregled metodom kompjuterizovane tomografije (CT); 

2) Pregled metodom magnetne rezonancije (MR);

3) Dijagnostička koronarografija ili kateterizacija srca;

4) Revaskularizacija miokarda;

5) Ugradnja trajnog veštačkog vodiča rada srca (TVES);

6) Ugradnja kardioverter defibrilatora (ICD);

7) Implantacija veštačkih valvula;

8) Ugradnja graftova od veštačkog materijala i endovaskularnih graft-proteza;

9) Ugradnja endoproteza kuka i kolena;

10) Instrumentalna segmentalna korekcija deformacije kičmenog stuba kod dece;

11) Ugradnja sočiva.

Član 42

Obavezni pokazatelji kvaliteta koji se odnose na vođenje liste čekanja jesu:

1) Broj novih pacijenata stavljenih na listu čekanja u izveštajnom periodu

(Izveštava se kao apsolutni broj novih pacijenata stavljenih na listu čekanja za svaku intervenciju ili proceduru u navedenom vremenskom periodu);

2) Procenat urađenih procedura sa lista čekanja u odnosu na ukupan broj urađenih procedura

(Izračunava se kao broj izvršenih procedura pacijentima sa liste čekanja podeljen sa brojem ukupno izvršenih istih procedura i pomnožen sa 100);

3) Procenat pacijenata kojima je izvršena intervencija ili procedura sa liste čekanja 

(Izračunava se kao broj pacijenata sa liste čekanja kojima je izvršena procedura podeljen sa ukupnim brojem pacijenata sa liste čekanja za istu proceduru ili intervenciju i pomnožen sa 100);

4) Prosečna dužina čekanja za izvršenu proceduru ili intervenciju sa liste čekanja na nivou zdravstvene ustanove 

(Izračunava se kao zbir broja dana provedenih na listi čekanja do obavljanja te procedure ili intervencije podeljen sa brojem pacijenata kojima su urađene iste procedure ili intervencije i pomnožen sa 100).

Član 43

Preporučeni pokazatelji kvaliteta koji se odnose na vođenje liste čekanja jesu: 

1) Podudarnost uputne dijagnoze za kompjuterizovanu tomografiju i magnetnu rezonancu sa nalazom posle dijagnostičke procedure 

(Izračunava se kao broj potvrđenih uputnih dijagnoza pacijenata sa liste čekanja podeljen sa brojem ukupnih uputnih dijagnoza i pomnožen sa 100);

2) Broj ponovo urađenih intervencija ili procedura (revizija) kod pacijenata sa liste čekanja

(Izveštava se kao apsolutni broj ponovnih prijema radi revizija istih procedura ili intervencija);

3) Procenat kontrolnih pregleda kliničkog stanja pacijenta od dana stavljanja na listu čekanja za ugradnju endoproteze kuka, radi usaglašavanja sa rangom na listi čekanja

(Izračunava se kao broj pacijenata kojima je izvršen kontrolni pregled podeljen sa ukupnim brojem pacijenata koji se nalaze na listi čekanja za ugradnju endoproteze kuka i pomnožen sa 100);

4) Procenat pacijenata koji su na listi čekanja duže od predviđenog vremena čekanja definisanog medicinskim kriterijumima za tu proceduru (odnosi se na ugradnju endoproteze kuka, koronarografiju, revaskularizaciju miokarda i ugradnju endoproteze kolena) 

(Izračunava se kao broj pacijenata koji su na listi čekanja duže od vremena predviđenog kliničkim kriterijumima za tu proceduru podeljen sa ukupnim brojem pacijenata na listi čekanja i pomnožen sa 100).

VII BEZBEDNOST PACIJENTA (EVIDENCIJA NEOČEKIVANIH INCIDENATA)

Član 44

Bezbednost pacijenta predstavlja identifikaciju, analizu i korekciju rizičnih događaja, sa ciljem da se zdravstvena zaštita učini bezbednijom i da se rizik po pacijenta svede na najmanji mogući nivo.

Član 45

Obavezni pokazatelji kvaliteta koji se odnose na bezbednost pacijenata, za ustanovu u celini na svim nivoima zdravstvene zaštite jesu:

1) Uspostavljene formalne procedure za registrovanje neželjenih događaja i opis procedure

(Postoje protokoli za evidentiranje neželjenih događaja koji se procenjuju i o kojima se izveštava);

2) Uspostavljene formalne procedure za registrovanje neželjenih dejstava lekova i opis procedure

(Postoje protokoli za evidentiranje neželjenih dejstava lekova koji se procenjuju i o kojima se izveštava).

Član 46

Pored pokazatelja kvaliteta iz člana 45. ovoga pravilnika ustanove koje obavljaju i stacionarnu delatnost, prate i sledeće pokazatelje:

1) Broj padova i povreda pacijenata nastalih tokom hospitalizacije u zdravstvenoj ustanovi

(Izveštava se kao apsolutni broj padova i povreda nastalih tokom hospitalizacije u zdravstvenoj ustanovi);

2) Stopa incidencije bolničkih infekcija na jedinici intenzivne nege zdravstvene ustanove

(Izračunava se kao broj bolničkih infekcija na jedinici intenzivne nege podeljen sa brojem hospitalizovanih pacijenata na tom odeljenju u izveštajnom periodu i pomnožen sa 100);

3) Stopa incidencije infekcija operativnog mesta 

(Izračunava se kao broj pacijenata sa infekcijom operativnog mesta prema stepenu mikrobne kontaminacije podeljen sa brojem operisanih pacijenata iste klase kontaminacije i pomnožen sa 100);

4) Broj ležećih pacijenata sa dekubitalnim ranama 

(Izveštava se kao apsolutni broj ležećih pacijenata sa dekubitalnim ranama L 89 prema MKB - 10 koje su nastale u toku jedne hospitalizacije);

5) Broj komplikacija nastalih usled davanja anestezije u zdravstvenoj ustanovi

(Izveštava se kao apsolutni broj komplikacija kod pacijenata koje su nastale usled davanja anestezije u zdravstvenoj ustanovi);

6) Stopa infekcija mokraćnog sistema kod pacijenata sa urinarnim kateterom

(Izračunava se kao broj infekcija mokraćnog sistema podeljen sa brojem pacijenata sa urinarnim kateterom u izveštajnom periodu i pomnožen sa 100);

7) Broj ponovljenih operacija u istoj regiji

(Izveštava se kao apsolutni broj ponovljenih operacija u istoj regiji);

8) Broj mehaničkih jatrogenih oštećenja nastalih prilikom hirurške intervencije

(Izveštava se kao apsolutni broj mehaničkih jatrogenih oštećenja nastalih prilikom hirurške intervencije);

9) Broj tromboembolijskih komplikacija 

(Izveštava se kao apsolutni broj tromboembolijskih komplikacija).

VIII ZDRAVSTVENA DELATNOST KOJA SE OBAVLJA NA VIŠE NIVOA

1. Instituti i zavodi za javno zdravlje

Član 47

Obavezni pokazatelji kvaliteta koje prate instituti i zavodi za javno zdravlje jesu:

1) Broj organizovanih edukacija po centru

(Izračunava se kao broj organizovanih edukacija podeljen sa brojem centara);

2) Broj održanih skupova i događaja u lokalnoj zajednici po kalendaru zdravlja;

3) Broj evaluiranih planova rada i izvršenja planova rada zdravstvenih ustanova po lekaru specijalisti

(Izračunava se kao broj evaluiranih planova rada i izvršenja planova rada zdravstvenih ustanova podeljen sa brojem lekara specijalista koji obavljaju te poslove);

4) Broj razvijenih i ažuriranih baza podataka

(Izveštava se kao apsolutni broj razvijenih i ažuriranih baza podataka);

5) Postojanje ažurirane internet prezentacije ustanove; 

6) Dostupnost analiza zdravstvenog stanja stanovništva na internet prezentaciji ustanove;

7) Dostupnost analiza pokazatelja kvaliteta rada na internet prezentaciji ustanove;

8) Broj meseci sprovođenja epidemiološkog nadzora nad bolničkim infekcijama praćenjem incidencije

(Izračunava se kao broj meseci nadzora nad bolničkim infekcijama na jednom odeljenju zdravstvene ustanove pomnožen sa brojem odeljenja na kojima se vrši nadzor i podeljen sa brojem lekara specijalista epidemiologije koji vrše nadzor nad bolničkim infekcijama u institutima, odnosno zavodima za javno zdravlje);

9) Broj odeljenja na kojima je izvršen epidemiološki nadzor nad bolničkim infekcijama putem prevalencije

(Izračunava se kao broj odeljenja na kojima je vršen nadzor podeljen sa brojem lekara specijalista epidemiologije koji vrše nadzor nad bolničkim infekcijama u institutima, odnosno zavodima za javno zdravlje);

10) Procenat broja vakcinalnih punktova na kojima je sprovedena revizija vakcinalnih kartoteka

(Izračunava se kao broj vakcinalnih punktova na kojima je sprovedena revizija vakcinalnih kartoteka podeljen sa ukupnim brojem vakcinalnih punktova na teritoriji okruga i pomnožen sa 100);

11) Procenat korišćenja izvora podataka prema postojećem stručno metodološkom uputstvu o načinima vođenja registra za rak

(Izračunava se kao broj korišćenih izvora podataka podeljen sa brojem izvora podataka koje treba koristiti prema stručno metodološkom uputstvu o načinima vođenja registra za rak i pomnožen sa 100);

12) Broj analiziranih uzoraka primarno sterilnih tečnosti i regija na mikrobiologiji po lekaru specijalisti

(Izračunava se kao broj analiziranih uzoraka primarno sterilnih tečnosti i regija na mikrobiologiji podeljen sa brojem lekara specijalista mikrobiologije);

13) Broj urađenih seroloških analiza na mikrobiologiji po lekaru specijalisti

(Izračunava se kao broj seroloških analiza na mikrobiologiji podeljen sa brojem lekara specijalista mikrobiologije);

14) Broj analiziranih uzoraka ostalih bolesničkih materijala na mikrobiologiji po lekaru specijalisti

(Izračunava se kao broj analiziranih uzoraka ostalih bolesničkih materijala na mikrobiologiji podeljen sa brojem lekara specijalista mikrobiologije);

15) Procenat mikrobioloških analiza sa primenom interne kontrole kvaliteta

(Izračunava se kao broj mikrobioloških analiza sa primenom interne kontrole kvaliteta podeljen sa ukupnim brojem analiza pomnožen sa 100);

16) Procenat mernih mesta za praćenje parametara aerozagađenja urbane sredine

(Izračunava se kao broj mernih mesta na kojima se prate parametri aerozagađenja podeljen sa ukupnim brojem mernih mesta predviđenih Programom kontrole kvaliteta vazduha);

17) Procenat fizičkohemijskih, mikrobioloških i bioloških analiza uzoraka vode za piće sa primenom interne kontrole kvaliteta 

(Izračunava se kao broj fizičkohemijskih, mikrobioloških i bioloških analiza uzoraka vode za piće sa primenom interne kontrole kvaliteta podeljen sa ukupnim brojem analiza i pomnožen sa 100);

18) Broj stručnih mišljenja na analizirane uzorke u centru za higijenu i humanu ekologiju po lekaru specijalisti 

(Izračunava se kao broj stručnih mišljenja o ispitivanim uzorcima u centru za higijenu i humanu ekologiju podeljen sa brojem lekara specijalista koji rade na tim poslovima);

19) Prosečan broj analiziranih parametra po uzorku

(Izračunava se kao ukupni broj parametara analiziranih u odeljenju za ekotoksikologiju i sanitarnu mikrobiologiju podeljen sa brojem uzoraka);

20) Postojanje ažuriranog plana reagovanja u vanrednim situacijama u pismenoj formi.

Član 48

Preporučeni pokazatelji kvaliteta koje prate instituti, odnosno zavodi za javno zdravlje jesu:

1) Poređenje zdravstvenog stanja stanovništva teritorije za koju je institut, odnosno zavod osnovan sa zdravstvenim stanjem stanovništva na nivou Republike;

2) Poređenje zdravstvenog stanja stanovništva definisane teritorije sa međunarodnim programima (milenijumski ciljevi razvoja, 21 cilj za 21. vek i dr);

3) Omogućena interaktivna komunikacija zaposlenih sa korisnicima na internet prezentaciji zdravstvene ustanove;

4) Primena međulaboratorijskih ispitivanja i poređenja (eksterna kontrola kvaliteta) na nacionalnom nivou;

5) Primena međulaboratorijskih ispitivanja i poređenja (eksterna kontrola kvaliteta) na međunarodnom nivou;

6) Procenat korišćenja izvora podataka prema postojećem stručno metodološkom uputstvu o načinima vođenja registra za akutni koronarni sindrom

(Izračunava se kao broj korišćenih izvora podataka podeljen sa brojem izvora podataka koje treba koristiti prema stručno metodološkom uputstvu o načinima vođenja registra za akutni koronarni sindrom i pomnožen sa 100);

7) Procenat korišćenja izvora podataka prema postojećem stručno metodološkom uputstvu o načinima vođenja registra za šećernu bolest

(Izračunava se kao broj korišćenih izvora podataka podeljen sa brojem izvora podataka koje treba koristiti prema stručno metodološkom uputstvu o načinima vođenja registra za šećernu bolest i pomnožen sa 100);

8) Procenat ispunjavanja dozvoljenog odstupanja u okviru međulaboratorijskih poređenja

(Izveštava se kao procenat uspešnosti dozvoljenog odstupanja u okviru međulaboratorijskih poređenja);

9) Procenat rezultata ispitivanja na mikrobiologiji sa stručnim mišljenjem 

(Izračunava se kao broj rezultata sa lekarskom interpretacijom u podeljen sa ukupnim brojem rezultata i pomnožen sa 100);

10) Broj savetovanja u savetovalištu za dobrovoljno i poverljivo savetovanje i testiranje na HIV (DPST) po lekaru specijalisti epidemiologije

(Izračunava se kao broj savetovanja u savetovalištu za DPST podeljen sa brojem lekara specijalista epidemiologije koji rade na tim poslovima).

2. Institut za virusologiju, vakcine i serume

Član 49

Obavezni pokazatelji kvaliteta koje prati zavod za virusologiju, vakcine i serume jesu:

1) Razvijene smernice dobre proizvođačke prakse

(Postoje razvijene smernice dobre proizvođačke prakse u pismenoj formi);

2) Paralelni radni timovi za izvođenje analiza istog uzorka

(Postoje paralelni radni timovi, koji se formiraju najmanje jednom godišnje, za izvođenje analiza istog uzorka);

3) Broj reklamacija

(Izveštava se kao apsolutni broj reklamacija od strane krajnjih korisnika);

4) Procenat neusaglašenosti u sistemu upravljanja kvalitetom sa zahtevom za hitne mere

(Izračunava se kao broj neusaglašenosti u sistemu upravljanja kvalitetom sa zahtevom za hitne mere podeljen sa ukupnim brojem neusaglašenosti u sistemu upravljanja kvalitetom i pomnožen sa 100);

5) Procenat uspešno realizovanih korektivnih mera

(Izračunava se kao broj uspešno realizovanih korektivnih mera podeljen sa ukupnim brojem korektivnih mera i pomnožen sa 100).

3. Zavod za antirabičnu zaštitu

Član 50

Obavezni pokazatelji kvaliteta koje prati zavod za antirabičnu zaštitu jesu:

1) Paralelni radni timovi za izvođenje analiza istog uzorka

(Postoje paralelni radni timovi, koji se formiraju najmanje jednom godišnje, za izvođenje analiza istog uzorka);

2) Razvijen protokol o obaveznom praćenju korisnika od prvog dolaska do završetka tretmana

(Postoji razvijen protokol o obaveznom praćenju korisnika od prvog dolaska do završetka tretmana u pismenoj formi);

3) Broj obavljenih edukacija korisnika i njihovih pratioca o besnilu

(Izveštava se kao apsolutni broj obavljenih edukacija korisnika i njihovih pratioca o besnilu).

Član 51

Preporučeni pokazatelji kvaliteta koje prati zavod za antirabičnu zaštitu jesu:

1) Akreditacija testova i laboratorijskih analiza u laboratorijama priznatim od strane EU 

(Svi testovi i laboratorijske analize koje se koriste u ustanovama poseduju sertifikat za rad izdat od strane laboratorije akreditovane u EU);

2) Međunarodna komparacija testova

(Omogućena je međunarodna komparacija rezultata testova).

4. Zavod za biocide i medicinsku ekologiju

Član 52

Obavezni pokazatelji kvaliteta koje prati zavod za biocide i medicinsku ekologiju jesu:

1) Procenat korektivnih mera preduzetih nakon operativnih izlazaka u zdravstvenim i drugim ustanovama od posebnog značaja

(Izračunava se kao broj obavljenih korektivnih mera nakon operativnih izlazaka u zdravstvenim i drugim ustanovama od posebnog značaja podeljen sa ukupnim brojem operativnih izlazaka u zdravstvenim i drugim ustanovama od posebnog značaja i pomnožen sa 100);

2) Procenat izlazaka nakon izvršenog tretmana radi procene biološke efikasnosti izvršenog tretmana

(Izračunava se kao broj izlazaka nakon izvršenog tretmana radi procene biološke efikasnosti izvršenog tretmana podeljen sa ukupnim brojem izlazaka na teren i pomnožen sa 100);

3) Broj obavljenih kontrola o brojnosti populacije odraslih formi komaraca na terenu

(Izveštava se kao apsolutni broj obavljenih kontrola o brojnosti populacije odraslih formi komaraca na terenu);

4) Postojanje protokola za izlazak ekipe na teren u pismenoj formi;

5) Postojanje protokola za suzbijanje larvi komaraca u pismenoj formi.

5. Instituti, zavodi i službe za transfuziju krvi

Član 53

Obavezni pokazatelji kvaliteta koje prate instituti, zavodi i službe za transfuziju krvi jesu:

1) Prosečan broj davanja krvi dobrovoljnih davalaca po lekaru

(Izračunava se kao ukupan broj davanja krvi dobrovoljnih davalaca podeljen sa brojem lekara);

2) Prosečan broj laboratorijskih analiza koje se obavljaju za pacijente po lekaru

(Izračunava se kao ukupan broj svih laboratorijskih analiza koje se obavljaju za pacijente podeljen sa brojem lekara specijalista transfuziologije);

3) Formiran registar davalaca krvi

(Izveštava se da li postoji formiran registar davalaca krvi);

4) Procenat namenskih (porodičnih) davanja krvi

(Izračunava se kao broj namenskih (porodičnih) davanja krvi podeljen sa brojem ukupnih davanja krvi i pomnožen sa 100);

5) Procenat davanja krvi na terenu (u mobilnim timovima)

(Izračunava se kao broj davanja krvi na terenu podeljen sa brojem ukupnih davanja krvi i pomnožen sa 100);

6) Primena upitnika za davaoce krvi

(Izveštava se da li se primenjuje upitnik za davaoce krvi);

7) Primena nacionalnih kriterijuma za selekciju davalaca krvi

(Izveštava se da li se primenjuju nacionalni kriterijumi za selekciju davalaca krvi);

8) Broj prikupljenih jedinica krvi prema strukturi kesa

(Izveštava se kao broj jedinica krvi prikupljenih prema strukturi kesa);

9) Primena nacionalnog algoritma obaveznih testiranja uzoraka krvi davalaca na markere transfuzijskih transmisivnih infekcija

(Izveštava se da li se primenjuje nacionalni algoritam obaveznih testiranja uzoraka krvi davalaca na markere transfuzijskih transmisivnih infekcija);

10) Procenat transfundovanih jedinica cele krvi

(Izračunava se kao broj transfundovanih jedinica cele krvi podeljen sa brojem ukupno prikupljenih jedinica cele krvi i pomnožen sa 100);

11) Procenat primenjenih eritrocita osiromašenih leukocitima

(Izračunava se kao broj primenjenih eritrocita osiromašenih leukocitima podeljen sa brojem ukupno primenjenih eritrocita i pomnožen sa 100);

12) Primena nacionalnih vodiča za terapiju komponentama krvi

(Izveštava se da li se primenjuju nacionalni vodiči za terapiju komponentama krvi);

13) Uspostavljene formalne procedure za evidentiranje posttransfuzijskih reakcija

(Izveštava se da li postoje formalne procedure za evidentiranje posttransfuzijskih reakcija);

14) Uspostavljene standardne operativne procedure rada

(Izveštava se da li postoje standardne operativne procedure rada);

15) Uspostavljene formalne procedure za kontrolu kvaliteta komponenata krvi

(Izveštava se da li postoje formalne procedure za kontrolu kvaliteta komponenata krvi);

16) Evidencija o prijemu i distribuciji jedinica krvi uzetih iz drugih ustanova

(Izveštava se kao postojanje evidencije o prijemu i distribuciji jedinica krvi uzetih iz drugih ustanova);

17) Postojanje formalizovane procedure za prijavu neusaglašenosti i incidenata

(Izveštava se da li postoji formalizovana procedura za prijavu neusaglašenosti i incidenata).

Član 54

Preporučeni pokazatelji kvaliteta koje prate instituti, zavodi i službe za transfuziju krvi jesu:

1) Ukupan broj trombocita prikupljenih trombocitaferezom

(Izveštava se kao ukupan broj trombocita prikupljenih trombocitaferezom);

2) Ukupan broj deljenih pedijatrijskih doza eritrocita

(Izveštava se kao ukupan broj deljenih pedijatrijskih doza eritrocita);

3) Ukupan broj deljenih pedijatrijskih doza zamrznute sveže plazme

(Izveštava se kao ukupan broj deljenih pedijatrijskih doza zamrznute sveže plazme);

4) Arhiviranje uzoraka plazme dobrovoljnih davalaca krvi 

(Izveštava se da li se vrši arhiviranje uzoraka plazme dobrovoljnih davalaca krvi);

5) Broj primenjenih trombocita

(Izveštava se kao apsolutni broj primenjenih terapijskih doza trombocita).

6. Institut za medicinu rada

Član 55

Obavezni pokazatelji kvaliteta koje prati Institut za medicinu rada jesu:

1) Prosečan broj preventivnih lekarskih pregleda zaposlenih koji rade na radnim mestima sa povećanim rizikom po specijalisti medicine rada

(Izračunava se kao ukupan broj preventivnih lekarskih pregleda kod zaposlenih koji rade na radnim mestima sa povećanim rizikom podeljen sa brojem specijalista medicine rada);

2) Procenat zaposlenih koji su obuhvaćeni edukacijom o rizicima po zdravlje na radnom mestu

(Izračunava se kao broj zaposlenih koji su obuhvaćeni edukacijom o rizicima po zdravlje na radnom mestu podeljen sa brojem zaposlenih koji zaštitu zdravlja na radu ostvaruju preko službe medicine rada i pomnožen sa 100);

3) Prosečan broj ekspertiznih mišljenja po ekspertiznoj grupi

(Izračunava se kao ukupan broj donetih ekspertiznih mišljenja podeljen sa brojem ekspertiznih grupa);

4) Postojanje ažurirane internet prezentacije ustanove;

5) Broj razvijenih i ažuriranih baza podataka i registara

(Izveštava se kao apsolutni broj razvijenih i ažuriranih baza podataka i registara);

6) Dostupnost analiza podataka u vezi sa utvrđenim profesionalnim oboljenjima na internet prezentaciji ustanove;

7) Dostupnost analize pokazatelja kvaliteta rada na internet prezentaciji ustanove.

Član 56

Preporučeni pokazatelji koje prati Institut za medicinu rada jesu:

1) Broj utvrđenih stručno metodoloških uputstava u oblasti medicine rada

(Izveštava se kao apsolutni broj utvrđenih stručno metodoloških uputstava u oblasti medicine rada);

2) Prosečna dužina bolničkog lečenja kod profesionalnih bolesti po grupama

(Izračunava se kao ukupan broj dana bolničkog lečenja zbog profesionalnih bolesti po grupama podeljen sa brojem hospitalizacija zbog profesionalnih bolesti u određenom vremenskom periodu).

7. Zavod za sudsku medicinu

Član 57

Obavezni pokazatelji kvaliteta koje prati Zavod za sudsku medicinu jesu:

1) Broj obavljenih obdukcija po lekaru

(Izračunava se kao broj obavljenih obdukcija podeljen sa brojem lekara);

2) Broj obavljenih toksikoloških analiza po zdravstvenom saradniku visoke stručne spreme

(Izračunava se kao broj obavljenih toksikoloških analiza podeljen sa brojem zdravstvenih saradnika visoke stručne spreme);

3) Broj veštačenja sudskih spisa po lekaru

(Izračunava se kao broj veštačenja sudskih spisa podeljen sa brojem lekara);

4) Broj kliničkih pregleda po lekaru

(Izračunava se kao broj kliničkih pregleda podeljen sa brojem lekara);

5) Prosečno vreme slanja rezultata obdukcija za koje nije potrebno raditi dodatne analize

(Izračunava se kao zbir vremenskih intervala od urađene obdukcije za koje nije potrebno raditi dodatne analize do slanja rezultata podeljen sa brojem obdukcija za koje nije potrebno raditi dodatne analize);

6) Prosečno vreme slanja rezultata obdukcija sa dodatnim analizama

(Izračunava se kao zbir vremenskih intervala od urađene obdukcije sa dodatnim analizama do slanja rezultata podeljen sa brojem obdukcija sa dodatnim analizama).

Član 58

Preporučeni pokazatelj kvaliteta koji prati Zavod za sudsku medicinu jeste procenat obdukcija koje su rešene u roku od 30 dana od momenta upućivanja zahteva, a koji se izračunava kao ukupan broj obdukcija rešenih u roku od 30 dana podeljen sa brojem svih obdukcija i pomnožen sa 100.

8. Zavod za psihofiziološke poremećaje i govornu patologiju

Član 59

Zavod za psihofiziološke poremećaje i govornu patologiju kao obavezne pokazatelje kvaliteta prati pokazatelje predviđene u članu 5. tač. 1), 3), 4), 5), 6) i 7), članu 9, članu 24. i članu 27. tač. 3) i 4) ovoga pravilnika.

IX POKAZATELJI ZADOVOLJSTVA KORISNIKA USLUGAMA ZDRAVSTVENE SLUŽBE

Član 60

Obavezni pokazatelji zadovoljstva korisnika uslugama zdravstvene službe jesu:

1) Istaknuto obaveštenje o vrsti zdravstvenih usluga koje se pacijentu kao osiguraniku obezbeđuju iz sredstava obaveznog zdravstvenog osiguranja, a koje su delatnost zdravstvene ustanove;

2) Istaknuto obaveštenje o zdravstvenim uslugama koje se ne obezbeđuju na teret obaveznog zdravstvenog osiguranja, a u skladu sa aktom kojim se uređuje sadržaj, obim i standard prava na zdravstvenu zaštitu iz obaveznog zdravstvenog osiguranja;

3) Istaknuto obaveštenje o vidovima i iznosu učešća osiguranih lica u troškovima zdravstvene zaštite, kao i oslobađanje od plaćanja učešća;

4) Istaknut cenovnik zdravstvenih usluga koje se ne obezbeđuju iz sredstava obaveznog zdravstvenog osiguranja, a koje pacijenti plaćaju iz svojih sredstava;

5) Postavljanje kutije za primedbe i žalbe pacijenata;

6) Istaknuto ime i prezime, odnosno broj kancelarije i radno vreme, osobe zadužene za vođenje postupka pritužbi i žalbi pacijenata (zaštitnika pacijentovih prava);

7) Procenat rešenih žalbi i pritužbi pacijenata od ukupnog broja svih žalbi i pritužbi;

8) Istaknut spisak lekara koji mogu biti izabrani lekari, a koje pacijenti mogu izabrati, kao i njihovo radno vreme u zdravstvenim ustanovama primarne zdravstvene zaštite, a u specijalističko-konsultativnim službama, kao i u savetovalištima u ustanovama svih nivoa zdravstvene zaštite istaknut spisak lekara koji rade i njihovo radno vreme;

9) Obavljeno istraživanje zadovoljstva korisnika uslugama zdravstvene zaštite;

10) Urađena analiza o sprovedenom istraživanju zadovoljstva korisnika uslugama zdravstvene zaštite i preduzete mere i aktivnosti na stalnom unapređenju kvaliteta.

X POKAZATELJI ZADOVOLJSTVA ZAPOSLENIH U ZDRAVSTVENOJ USTANOVI

Član 61

Obavezni pokazatelji zadovoljstva zaposlenih u zdravstvenoj ustanovi jesu:

1) Obavljeno istraživanje zadovoljstva zaposlenih u zdravstvenoj ustanovi;

2) Urađena analiza o sprovedenom istraživanju zadovoljstva zaposlenih u zdravstvenoj ustanovi i preduzete mere i aktivnosti na stalnom unapređenju kvaliteta.

XI KOMISIJA ZA UNAPREĐENJE KVALITETA RADA

Član 62

Komisija za unapređenje kvaliteta rada stara se o stalnom unapređenju kvaliteta zdravstvene zaštite u zdravstvenim ustanovama.

Obavezni pokazatelji kvaliteta rada Komisije za unapređenje kvaliteta rada jesu:

1) Postojanje plana stalnog unapređenja kvaliteta rada zdravstvene ustanove;

2) Broj aktivnosti, na nivou ustanove, koje su preduzete u cilju stalnog unapređenja kvaliteta rada

(Izveštava se kao apsolutni broj aktivnosti koje su u toku godine preduzete u cilju stalnog unapređenja kvaliteta rada);

3) Broj internih provera kvaliteta stručnog rada

(Izveštava se kao apsolutni broj internih provera kvaliteta stručnog rada u toku godine);

4) Postojanje izveštaja o radu Komisije za unapređenje kvaliteta rada.

XII STICANJE I OBNOVA ZNANJA I VEŠTINA ZAPOSLENIH

Član 63

Obavezni pokazatelji kvaliteta koji se odnose na sticanje i obnovu znanja i veština zaposlenih jesu:

1) Postojanje plana edukacije za sve zaposlene u zdravstvenoj ustanovi;

2) Broj radionica, edukativnih skupova i seminara održanih u zdravstvenoj ustanovi

(Izveštava se kao apsolutni broj radionica, edukativnih skupova i seminara održanih u zdravstvenoj ustanovi u toku izveštajnog perioda);

3) Procenat osoba koje su bar jednom o trošku ustanove pohađale kurs, seminar ili učestvovale na kongresu ili stručnom sastanku iz oblasti koja je relevantna za njihov stručni rad.

(Izračunava se kao broj osoba koje su bar jednom u toku izveštajnog perioda o trošku ustanove pohađale kurs, seminar ili učestvovale na kongresu ili stručnom sastanku iz oblasti koja je relevantna za njihov stručni rad podeljen sa brojem zaposlenih i pomnožen sa 100).

XIII DOSTAVLJANJE PODATAKA O POKAZATELJIMA KVALITETA

Član 64

Zdravstvena ustanova prikuplja podatke za izračunavanje pokazatelja kvaliteta, koje jedanput godišnje preko nadležnog zavoda za javno zdravlje dostavlja zavodu za javno zdravlje osnovanom za teritoriju Republike i nadležnoj filijali Republičkog zavoda za zdravstveno osiguranje.

Zavod za javno zdravlje osnovan za teritoriju Republike godišnje dostavlja obrađene podatke Ministarstvu zdravlja i Republičkom zavodu za zdravstveno osiguranje.

XIV ZAVRŠNA ODREDBA

Član 65

Ovaj pravilnik stupa na snagu osmog dana od dana objavljivanja u "Službenom glasniku Republike Srbije".

